**Патшалардың Патшасы Иса**

***«Маған: «Мырза, Ие!» дейтін әркім емес, көктегі Әкемнің еркін орындайтындар ғана Оның Патшалығына кіре алады.»***

***(Матай 7:21)***

Патшалар мен патшайымдар өздерінің түрлі-түсті көріністерімен және тәждерімен қазіргі постмодерндік дәуірде бізді әлі де қызықтырады.

Бүгінде «жер бетіндегі» және «келе жатқан» Патшалықты басқаратын бір Патша бар. Осы Патшаның жамылғысының екі жанында: «Патшалардың Патшасы, иелердің Иесі» деп жазылған (Аян 19:16). «Ол — мадақталған, бірден-бір қуатты Билеуші, патшалардың Патшасы, иелердің Иесі» (Тімотеге 1-хат 6:15). Бұл Патша – Иеміз Иса Мәсіх.

Көптеген адамдардың мінажаттары осы жердегі өздерінің кішкентай «патшалықтарындағы» істердің жақсы болуына көмектесуін сұрауға толы. Осындай адамдар туралы Иса былай деді: «Маған: «Мырза, Ие!» дейтін әркім емес, көктегі Әкемнің еркін орындайтындар ғана Оның Патшалығына кіре алады.» (Матай 7:21)

Патшалардың Патшасы Исаның еркіне мойынсұну деген нені білдіреді? Бұл, мен, Оның Патшалығының өситтеріне сай өмір сүретінімді білдіреді. Патшамыз Исаның еркін орындау – менің «басқа адамдармен бірге өмір сүріп, оларды сүйіп, оларға қамқор болуым керек» дегенді білдіреді.

Иса: “Сендерге бір жаңа өсиет айтамын: біріңді-бірің жақсы көріңдер! Мен өздеріңді сүйгендей, сендер де бір-біріңді сүйіңдер!”,— деді (Жохан 13:34). Исаның осы өсиетіне мойынсұнып, мен басқа адамдарға қамқор болып, оларды жұбатып, оларды қабылдап, оларға қызмет етуім керек.

Патшамыз Иса бізді бірінші болып сүйді. Ол біз үшін Өз өмірін беру арқылы, бір бірімізді қалай сүю керектігін көрсетті. «Патшалығың осында орнасын! Сенің еркің көкте орындалғандай, Жер бетінде де орындала берсін!» (Матай 6:10)м